लेटेस्ट एपिसोड में हुई अनाउंसमेंट के बाद फैंस हुए एक्साइटेड, बोले- ‘दिशा को ही वापस लाना’
Taarak Mehta Ka Ooltah Chashmah - Is Disha Vakani (Dayaben) Returning to TMKOC? Latest Updates and News. पाॅपुलर टेलीविजन शो ‘तारक मेहता का उल्टा चश्मा’ (TMKOC) के मेकर्स ने लेटेस्ट एपिसोड में दयाबेन के लौटने की हिंट दी है।
पाॅपुलर टेलीविजन शो ‘तारक मेहता का उल्टा चश्मा’ (TMKOC) के मेकर्स ने लेटेस्ट एपिसोड में दयाबेन के लौटने की हिंट दी है। शो में दयाबेन के भाई सुंदर इन दिनों सबको यह खबर दे रहे हैं कि दयाबेन इस साल नवरात्रि और दिवाली पर वापस मुंबई लौट रही हैं।
इस अनाउंसमेंट के बाद से ही फैंस बेहद एक्साइटेड हैं। अब यह देखना दिलचस्प होगा कि दयाबेन का रोल करने के लिए एक्ट्रेस दिशा वकानी ही शो में वापस आती हैं? या फिर मेकर्स इस रोल में किसी नई एक्ट्रेस को इंट्रोड्यूस करेंगे।
जेठालाल ने पूछा- कब लौटेगी दया?
शो के लेटेस्ट एपिसोड में जेठालाल ने दया के छोटे भाई सुंदर से पूछा कि वो अहमदाबाद से घर (गोकुलधाम सोसायटी) कब लौट रही हैं। इस पर सुंदर ने सबको बताया कि दयाबेन इस साल नवरात्रि या दिवाली पर लौटेंगी।
यूजर्स बोले- शो देखना छोड़ देंगे 
इस अनाउंसमेंट के बाद शो के फैंस सोशल मीडिया पर काफी एक्साइटेड नजर आए। फैंस की मांग है कि मेकर्स शो में दयाबेन के रोल में एक्ट्रेस दिशा वकानी को ही लेकर आएं। वहीं कुछ फैंस का कहना है कि अगर दयाबेन के किरदार में किसी नई एक्ट्रेस को इंट्रोड्यूस किया जाएगा तो वो यह शो देखना छोड़ देंगे।
6 साल से कमबैक का इंतजार कर रहे फैंस
दिशा वकानी इस शो में शुरुआत से ही दयाबेन का किरदार निभा रही थीं। 2017 में वो मैटरनिटी ब्रेक पर गई और फिर कभी वापस नहीं आईं। फैंस और शो के मेकर्स पिछले 6 साल से उनके कमबैक के इंतजार में हैं।
मेकर्स कर रहे नई एक्ट्रेस की तलाश
इससे पहले एक इंटरव्यू में शो के प्रोड्यूसर असित मोदी ने कहा था कि वो दिशा के शो पर लौटने का का कई साल से इंतजार कर रहे हैं। अब उन्होंने दयाबेन के किरदार के लिए नई एक्ट्रेस को खोजना शुरू कर दिया है। उनकी जगह किसी नई एक्ट्रेस को कास्ट करना आसान नहीं होगा पर मैं कोशिश कर रहा हूं।’
सेक्सुअल हैरेसमेंट के आरोप झेल रहे हैं असित
टीवी के सबसे पसंदीदा और लंबे चलने वाले शोज में से एक यह शो इन दिनों गलत कारणों से सुर्खियों में है। कई पुराने कलाकारों के शो छोड़ने के बाद से दर्शकों का इसमें इंट्रेस्ट कम हो गया है। शो के प्रोड्यूसर असित कुमार मोदी पर कई एक्टर्स ने सेक्सुअल और मेंटल हैरेसमेंट के आरोप भी लगाए हैं।